बिहार में मंत्री के बेटे की गाड़ी से उतारकर पिटाई, रिवाल्वर से...  
बिहार में मंत्री के बेटे की गाड़ी से उतारकर पिटाई
गन्ना विकास मंत्री बीमा भारती के बेटे की पिटाई 
तीन लोगों ने मंत्री के बेटे की एसयूवी को रोका था
मंत्री बीमा भारती के बेटे की कुछ लोगों ने मधेपुरा जिले में रविवार तड़के पिटाई कर दी. पुलिस अधीक्षक संजय कुमार ने बताया कि बिहार की गन्ना विकास मंत्री बीमा भारती के बेटे राजकुमार और उनके चचेरे भाई संजय कुमार के साथ भटगामा गांव के पास कुछ लोगों ने मार-पीट की. पुलिस ने बताया कि दोनों को उपचार के लिए चौसा प्राथमिक स्वास्थ्य केंद्र ले जाया गया. मामले में एक प्राथमिकी दर्ज की गयी है. प्राथमिकी के मुताबिक, राजकुमार अपने एक दोस्त को श्रीपुर गांव में छोड़ने के बाद घर लौट रहे थे. 
उसी दौरान तीन लोगों ने उनकी एसयूवी को रोक दिया. गाड़ी से उतारकर रिवाल्वर से राजकुमार और उनके चचेरे भाई को मारा. राजकुमार ने अपनी शिकायत में आरोप लगाया कि गांव के पूर्व मुखिया सुशील यादव के लोगों और रिश्तेदारों ने उनके साथ मारपीट की.